**Λυσίου *Ὑπέρ Μαντιθέου***

**Διήγηση-Απόδειξη Παράγραφος 6**

*Ἔπειτα δὲ ἐκ μὲν τοῦ σανιδίου τοὺς ἱππεύσαντας σκοπεῖν εὔηθές ἐστιν· ἐν τούτῳ γὰρ πολλοὶ μὲν τῶν ὁμολογούντων ἱππεύειν οὐκ ἔνεισιν͵ ἔνιοι δὲ τῶν ἀποδημούντων ἐγγεγραμμένοι εἰσίν. Ἐκεῖνος δ΄ ἐστὶν ἔλεγχος μέγιστος· ἐπειδὴ γὰρ κατήλθετε͵ ἐψηφίσασθε τοὺς φυλάρχους ἀπενεγκεῖν τοὺς ἱππεύσαντας͵ ἵνα τὰς καταστάσεις ἀναπράξητε παρ΄ αὐτῶν.*

Έπειτα είναι ανόητο να εξετάζετε τους ιππείς από την πινακίδα. Γιατί σε αυτή δεν υπάρχουν πολλοί από αυτούς που ομολογούν ότι ήταν ιππείς, ενώ είναι γραμμένοι μερικοί που λείπουν από την πατρίδα. Αυτός είναι, όμως, ο μέγιστος έλεγχος. Γιατί όταν επιστρέψατε, ψηφίσατε οι φύλαρχοι να σας υποβάλουν καταλόγους όσων υπηρέτησαν ως ιππείς για να πάρετε πίσω από αυτούς το χρηματικό επίδομα.

**Χρονικές αντικαταστάσεις**

* *ἱππεύοντας, ἱππεύσοντας,****ἱππεύσαντας****, ἱππευκότας*
* ***σκοπεῖν****, σκοπήσειν, σκοπῆσαι*
* ***ἐστί****, ἦν, ἒσται, ἐγένετο, γέγονε, ἐγεγόνει*
* ***ὁμολογούντων****, ὁμολογησόντων, ὁμολογησάντων, ὡμολογηκότων*
* *ἱππεύειν, ἱππεύσειν,****ἱππεῦσαι****, ἱππευκέναι*
* ***ἒνεισιν****, ἐνῆσαν, ἐνέσονται, ἐνεγένοντο, ἐγγεγόνασι, ἐνεγεγόνεσαν*
* ***ἀποδημούντων****, ἀποδημησόντων, ἀποδημησάντων, ἀποδεδημηκότων*
* *ἐγγράφονται, ἐνεγράφοντο, ἐγγράψονται/ ἐγγραφήσονται, ἐνεγράψαντο/ ἐνεγράφησαν,****ἐγγεγραμμένοι εἰσί****, ἐγγεγραμμένοι ἦσαν*
* *κατέρχεσθε/ κάτιτε, κατῇτε, κάτιτε,****κατήλθετε****, κατεληλύθατε, κατεληλύθετε*
* *ψηφίζεσθε, ἐψηφίζεσθε, ψηφιεῖσθε/ ψηφισθήσεσθε,****ἐψηφίσασθε****/ ἐψήφισθε, ἐψηφισμένοι ἦτε*
* *ἀποφέρειν, ἀποίσειν, ἀπενέγκαι/****ἀπενεγκεῖν****, ἀπενηνοχέναι*
* *ἀναπράττητε,****ἀναπράξητε****, ἀναπεπραχ*(*γ*)*ότες ἦτε/ ἀναπεπράχητε*

**Εγκλιτικές αντικαταστάσεις**

* ***ἐστίν****, ᾖ, εἲη, ἒστω, (εἶναι, ὂν)*
* ***ἒνεισιν****, ἐνῶσι, ἐνείησαν/ ἐνεῖεν, ἐνέστων/ ἐνόντων/ ἐνέστωσαν, (ἐνεῖναι, ἐνόντες)*
* ***ἐγγεγραμμένοι είσί****, ἐγγεγραμμένοι ὦσι, ἐγγεγραμμένοι εἲησαν/ εἶεν, ἐγγεγράφθων- σθωσαν (ἐγγεγράφθαι, ἐγγεγραμμένοι)*
* ***κατήλθετε****, κατέλθητε, κατέλθοιτε, κατέλθετε, (κατελθεῖν, κατελθόντες)*
* ***ἐφηφίσασθε****, ψηφίσησθε, ψηφίσαισθε, ψηφίσασθε, (ψηφίσασθαι, ψηφισάμενοι)*
* *ἀνεπράξατε,****ἀναπράξητε****, ἀναπράξαιτε, ἀναπράξατε, (ἀναπρᾶξαι, ἀναπράξαντες)*

**Συντακτική ανάλυση**

***Ἔπειτα δὲ ἐκ μὲν τοῦ σανιδίου τοὺς ἱππεύσαντας σκοπεῖν εὔηθές ἐστιν*:**Κύρια πρόταση

***εὔηθές ἐστιν*:**ρήμα/ ***σκοπεῖν*:**υποκείμενο της απρόσωπης έκφρασης, τελικό απαρέμφατο, με υποκείμενο ***ὑμᾶς (ενν.)***(ετεροπροσωπία)/ ***τοὺς ἱππεύσαντας*:**επιθετική μετοχή με υποκείμενο το άρθρο της, ***τοὺς****,* ως αντικείμενο του ***σκοπεῖν.***

***ἐκ τοῦ σανιδίου*:**εμπρόθετος επιρρηματικός προσδιορισμός της συμφωνίας στο***σκοπεῖν.***

***Ἔπειτα*:**επιρρηματικός προσδιορισμός του χρόνου στο ***εὒηθές ἐστιν.***

***ἐν τούτῳ γὰρ πολλοὶ μὲν τῶν ὁμολογούντων ἱππεύειν οὐκ ἔνεισιν*:**Κύρια πρόταση

***οὐκ ἔνεισιν*:**ρήμα/ ***πολλοὶ*:**υποκείμενο.

***τῶν ὁμολογούντων*:**επιθετική μετοχή με υποκείμενο το άρθρο της, ***τῶν****,* ως γενική διαιρετική στο ***πολλοί.***

***ἱππεύειν*:**αντικείμενο στο***τῶν ὁμολογούντων***, ειδικό απαρέμφατο, με υποκείμενο ***τῶν ὁμολογούντων*** (ταυτοπροσωπία).

***ἐν τούτῳ*:**εμπρόθετος επιρρηματικός προσδιορισμός του τόπου στο***οὐκ ἔνεισιν.***

***ἔνιοι δὲ τῶν ἀποδημούντων ἐγγεγραμμένοι εἰσίν*:**Κύρια πρόταση

***ἐγγεγραμμένοι εἰσίν*:**ρήμα/ ***ἔνιοι*:**υποκείμενο.

***τῶν ἀποδημούντων*:**επιθετική μετοχή με υποκείμενο το άρθρο της ***τῶν*** ως γενική διαιρετική στο ***ἒνιοι.***

***ἐκεῖνος δ΄ ἐστὶν ἔλεγχος μέγιστος*:**Κύρια πρόταση

***ἐστὶν*:**ρήμα/ ***ἐκεῖνος*:**υποκείμενο/ ***ἔλεγχος*:**κατηγορούμενο στο ***ἐκεῖνος*** μέσω του συνδετικού ρήματος ἐ***στὶν.***

***μέγιστος*:**επιθετικός προσδιορισμός στο ***ἒλεγχος.***

***ἐπειδὴ γὰρ κατήλθετε*:**Δευτερεύουσα επιρρηματική χρονική πρόταση ως επιρρηματικός προσδιορισμός του χρόνου στο ***ἐψηφίσασθε***της κύριας πρότασης που ακολουθεί.

***κατήλθετε*:**ρήμα / ***ὑμεῖς*(*ενν.*):**υποκείμεν

***ἐψηφίσασθε τοὺς φυλάρχους ἀπενεγκεῖν τοὺς ἱππεύσαντας*:**Κύρια πρόταση

***ἐψηφίσασθε*:**ρήμα / ***ὑμεῖς*** **(*ενν.*):**υποκείμενο/ ***ἀπενεγκεῖν*:**αντικείμενο, τελικό απαρέμφατο, με υποκείμενο ***τοὺς φυλάρχους*** (ετεροπροσωπία).

***τοὺς φυλάρχους*:**επιθετική μετοχή με υποκείμενο το άρθρο της, ***τοὺς****,* ως υποκείμενο του ***ἀπενεγκεῖν.***

***τοὺς ἱππεύσαντας*:**επιθετική μετοχή με υποκείμενο το άρθρο της, ***τοὺς****,* ως αντικείμενο του ***ἀπενεγκεῖν.***

***ἵνα τὰς καταστάσεις ἀναπράξητε παρ΄ αὐτῶν*:**Δευτερεύουσα επιρρηματική τελική πρόταση ως επιρρηματικός προσδιορισμός του σκοπού στο ***ἐψηφίσασθε***της κύριας πρότασης που προηγείται.

***ἀναπράξητε*:**ρήμα/***ὑμεῖς*(*ενν.*):**υποκείμενο/***τὰς καταστάσεις*:**αντικείμενο.

***παρ΄ αὐτῶν*:**εμπρόθετος επιρρηματικός προσδιορισμός της προέλευσης στο***ἀναπράξητε.***

**Ερμηνευτικά Σχόλια**

Ο Μαντίθεος, αφού απέδειξε ότι δεν είχε καμία σχέση με το τυραννικό καθεστώς, διότι έλειπε στον Πόντο, προσπαθεί να ανασκευάσει την κατηγορία ότι υπηρέτησε ως ιππέας την περίοδο των τριάκοντα τυράννων.

* Σύμφωνα με το κατηγορητήριο ο Μαντίθεος ήταν ένοχος, διότι το όνομά του υπήρχε στη σανίδα, πάνω στην οποία έγραφαν τα ονόματα των ιππέων. Ο Μαντίθεος προσπαθεί να πείσει το ακροατήριο πως η αναγραφή του ονόματός του στη σανίδα δεν αποτελεί απόδειξη ότι υπηρέτησε ως ιππέας διότι σε αυτήν:
1. δεν αναγράφονται τα ονόματα όσων έχουν παραδεχτεί πως υπηρέτησαν ως ιππείς και
2. αναγράφονται ονόματα όσων έλειπαν από την Αθήνα κατά την περίοδο των τριάκοντα.

**Άρα οι ξύλινες πινακίδες δεν είναι αξιόπιστες.**

* Αντιθέτως, θεωρεί πως μεγαλύτερη απόδειξη αποτελούν οι κατάλογοι των φυλάρχων, στους οποίους καταγράφονταν τα ονόματα των ιππέων παράλληλα με την καταβολή της *κατάστασις*(χρηματικό ποσό που έπαιρναν οι ιππείς από το δημόσιο με την ανάληψη των καθηκόντων τους και το επέστρεφαν αν εκλέγονταν άλλοι στη θέση τους).

**σανίδιον**: μικρή ξύλινη σανίδα ή πινακίδα αλειμμένη με γύψο, πάνω στην οποία έγραφαν τα ονόματα των ιππέων. Τη σανίδα αυτή, που λεγόταν και λεύκωμα, εξέθεταν σε κοινή θέα.

**φύλαρχος**: η πρώτη σημασία της λέξης φύλαρχος είναι αρχηγός φυλής. Ως στρατιωτικός όρος στην αρχαία Αθήνα η λέξη αυτή δήλωνε το διοικητή των ιππέων της φυλής. Στην Αθήνα εκλέγονταν δέκα φύλαρχοι, όσες ήταν και οι φυλές. Αρχηγοί όλου του ιππικού ήταν δύο ίππαρχοι.